b'\n_START_ARTICLE_\nAkcija Indeks\n_START_PARAGRAPH_\nAkcija Indeks je kodno ime za ve\xc4\x8dmese\xc4\x8dno preiskovanje namigov o pla\xc4\x8devanju za izpite na nekaterih \xc4\x8dlanicah Univerze v Zagrebu s strani hrva\xc5\xa1kega Urada za prepre\xc4\x8devanje korupcije in organiziranega kriminala, Policije in Dr\xc5\xbeavnega to\xc5\xbeilstva Hrva\xc5\xa1ke._NEWLINE_Vrhunec preiskave je potekal 18. septembra 2008, ko so opravili ve\xc4\x8d preiskav na domovih, avtomobilih in prostorih fakultet ter v teku preiskav privedli 95 oseb (21 profesorjev, 3 asistente, 4 \xc4\x8dlane tehni\xc4\x8dnega osebja; ostali so \xc5\xa1tudentje oz. ob\xc4\x8dani) ter zaplenili: 123 indeksov, 543 prijavnic (najdenih pri posrednikih), 22 spri\xc4\x8deval, 12 diplom, 23 diplomskih in seminarskih nalog, 75.810 \xe2\x82\xac, 45.000 kun, dve pi\xc5\xa1toli in 100 nabojev, 57 ra\xc4\x8dunalnikov in 77 mobitelov._NEWLINE_V preiskavi so bile tako vpletene: Ekonomska fakulteta, Fakulteta prometnih znanosti, Fakulteta strojni\xc5\xa1tva in ladjedelni\xc5\xa1tva in Visoka \xc5\xa1ola za poslovanje in upravljanje v Zapre\xc5\xa1i\xc4\x87u.'